
EXPUNERE DE MOTIVE PRIVIND OPORTUNITATEA PROIECTULUI DE HOTĂRÂRE

privind actualizarea Studiului de Fezabilitate pentru „Reabilitare linii de tramvai şi modernizare trame stradale pe Calea Bogdăneştilor - Timişoara” aprobat prin HCLMT nr. 472/15.12.2009
1. Descrierea situatiei actuale

Prin HCLMT nr. 472/15.12.2009, s-a aprobat Studiul de Fezabilitate "Reabilitare linii de tramvai şi modernizare trame stradale  pe Calea Bogdăneştilor - Timişoara"  potrivit proiectului nr. 50011/081/5/2009  întocmit de S.C. IPROTIM S.A., indicatorii tehnico-economici şi s-a revocat HCLMT nr. 599/19.12.2006.
Obiectivul proiectului propus este realizarea unui plan de dezvoltare inovativ şi durabil pentru Timişoara, care să aibă în vedere integrarea tuturor tipurilor de trafic, precum şi a spaţiului public, pentru a crea condiţiile necesare asigurării unui transport de calitate şi care să permită materializarea ţintelor descrise în planul de dezvoltare strategică a municipiului Timişoara.
2. Schimbari preconizate și rezultate așteptate
Din anul 2009 şi până în prezent au intervenit mai multe situaţii care determină actualizarea Studiului de fezabilitate, cum ar fi rata inflaţiei, modificarea cotei TVA și  modificările legislative.
În vederea lansării procedurilor de accesare a fondurilor nerambursabile, respectiv întocmirea cererii de finanţare şi a contractului de execuţie lucrări este necesară adoptarea unei noi hotărâri de consiliu local pentru aprobarea actualizării Studiului de Fezabilitate, a indicatorilor tehnico – economici aprobaţi prin  HCLMT nr. 472/15.12.2009, precum şi anexa cuprinzând descrierea sumară a investiției. 
2. Concluzii
Consider necesar și oportun  aprobarea proiectului de hotărâre privind actualizarea Studiului de Fezabilitate „Reabilitare linii de tramvai şi modernizare trame stradale pe Calea Bogdăneştilor - Timişoara” în vederea accesării fondurilor necesare realizării obiectivului şi a contractului de execuţie lucrări, aprobarea indicatorilor tehnico – economici aprobaţi prin  HCLMT nr. 472/15.12.2009 şi aprobarea anexei privind descrierea sumară a investiției

